નૃત્યાંજલિ નાટ્યાલયના વર્ગો ઘણા સમયથી આણંદમાં જાગૃત મહિલા સંગઠનમાં તથા વિદ્યાનગરમાં હીરાબા મહિલા સંગઠનમાં ચાલી રહ્યા છે. નિરતી પટેલને ડાન્સ કરવો ગમતો હતો એટલે ડાન્સ શીખ્યાં અને ડાન્સ શીખવાડવાની શરૂઆત કરી હતી. નિરતી પટેલને હેમામાલિનીનો ભરતનાટ્યમ ડાન્સ વધારે ગમે છે. તેમણે હેમામાલિનીના લાઇવ શો પણ નિહાળેલા છે. નિરતી પટેલ કહે છે કે મને નૃત્યક્ષેત્રે મળેલી સફળતાનું શ્રેય મારા પિતા ડો. એમ. એમ. પટેલ અને માતા મણિબહેનને અને મારા ગુરુજન કલાગુરુ રાધિકા પિલ્લાઈને જાય છે.